Tatarstania
Tatarstania (Russice et Tatarice Татарстан) vel plenius Res Publica Tatarstania (Russice Республика Татарстан, tr. Respublika Tatarstan; Tatarice Татарстан Республикасы, tr. Tatarstan Respublikası), est subiectum Foederationis Russicae, anno 1920 ut res publica sovietica socialistica autonoma creatum, et anno 2000 in Russicum Districtum Foederalem Subvolgensem inclusum, metropolim habens Casanum. Aliae urbes regionis Lintres Ripariae, Bugulma et Albuga sunt. Bulgaria est urbs antiqua.

Tatarstania, aream 67 847 km2 habens, sita est in medio Russiae Europaeae in planitie Europaea Orientali loco confluxus Rhae et Kamae fluminum. Cum regionibus Kirovensi, Ulianovskensi, Samarensi et Orenburgensi atque rebus publicis Baschkiria, Mari El, Udmurtia et Tschuvaschia contermina est. 

In Tatarstania sunt circa 3 869 milia incolarum (anno 2016), ut plurimum ad gentes Tatarorum (52,9 % anno 2002) et Russorum (40 % anno 2002) pertinentium. Linguae publicae sunt lingua Russica et lingua Tatarica.

Volga (cum Sviaga et Utka et Casanca accolis), Cama, Album et Viatca sunt flumina Tatarstaniae maxima.

Notae

Nexus interni
 Tataria

Nexus externi 

!